Sondagaande – Kouevuur
Sondagaande	Augustus 14, 2011Augustus 14, 2011 Son	Sondagaande…
laat my verlang na verre, vreemde lande en mense wat ek nie ken nie.
laat my terugdink aan kleintyd toe my gisters nog nie by my gespook het nie en my mores my ouers se bekommernis was.
laat my verlang na tye toe families nog naby mekaar geleef het.
laat my dink oor verkeerde keuses en afdraaipaaie.
laat my verlang na my seun met sy skewe humorsin en my meisiekind met haar sagte hart.
laat my luister na Van Morrison en Leonard Cohen.
laat my gedigte lees uit Die Groot Verseboek en Spreuke uit die Bybel.
laat my onthou dat my pa gehou het van Ge Korsten en Valiants gery het en dat my ma kon teken soos Picasso en mal was oor Volksies.
laat my onthou van my ouma se beskuit en my oupa se waterblommetjiebredie.
laat my onthou van lang someraande in Gourits en ingelegde perskes en custard vir aandete.
laat my huil, al weet ek nie lekker waaroor nie.
Sondagaande is soms erger as Maandagoggende.
Previous Post Saterdagoggend waarnemingeNext Post RunXie en Lea
17 thoughts on “Sondagaande”
boerinballingskap sê:	Augustus 18, 2011 om 11:59 vm	Die nostalgie….deel jou gedagtes. Dit is soos dit is.
Antwoord	NOENA sê:	Augustus 18, 2011 om 12:17 nm	Net soos jy daar se’ boerinballingskap
Antwoord	NOENA sê:	Augustus 16, 2011 om 3:41 nm	Helo Son. Thanks for sending me your new blog link. Jinne jou Sondae is presies soos wat myne ook is. Boonop wil ek dan net luister na Tussen Treine van RICHARD EN LOCHNER DE KOCK. Oh dan huil ek eers & verlang na die Ou S.A….Ja daai was die dae. Ek’s sommer nou weer hartseer. Lovies….Mwah!!
Antwoord	Twilight sê:	Augustus 15, 2011 om 12:21 nm	Ek is met jou op hierdie ene…
Antwoord	Son sê:	Augustus 15, 2011 om 3:53 nm	Hoop jou Maandag is soos myne, dan. HEELWAT beter 🙂
Antwoord	Nadia sê:	Augustus 15, 2011 om 10:15 vm	Son – jy se dit so mooi – Sondagaand blues herinner my aan daai alleen Sondae aande in die koshuis na ‘n uitnaweek – genoeg om vir my te oortuig dat mens die week moet afsluit met ‘n glasie rooi wyn en nie te laat moet gaan slaap nie! 😉
Antwoord	Son sê:	Augustus 15, 2011 om 3:52 nm	Oooo! Moenie my eers laat onthou van my Sondagaande in die koshuis in St 6 nie. Dit was ‘n nagmerrie!
Antwoord	demoerin sê:	Augustus 15, 2011 om 8:51 vm	Leonard Cohen en Sondagaand blues gaan nie goed saam nie, dis soos om petrol op die vuur te gooi.
Antwoord	Son sê:	Augustus 15, 2011 om 3:51 nm	Ja ek weet, maar soms WIL mens net jou verdriet geniet 😈
Antwoord	leonvonmoltke sê:	Augustus 15, 2011 om 7:36 vm	Snowman van Leonard Cohen – het my al tot beeldhou gedryf!
Antwoord	Son sê:	Augustus 15, 2011 om 3:50 nm	Dan moet jy nog Bob Dylan en Van Morrison luister 😆 Dan skilder jy dalk
Antwoord	alleman sê:	Augustus 14, 2011 om 10:00 nm	“laat my verlang na verre, vreemde lande en mense wat ek nie ken nie” – my Ouma het presies dieselfde woorde eenkeer teenoor my geuiter.
En “Die Gang” van Laurika verwoord hierdie gevoel ook – iets van die kern van wat dit beteken om Afrikaans te wees is vir my daarin.
Maar ek kies meesal om dit te verdryf, byvoorbeeld met wilde musiek, en sien eerder uit na Maandagoggend se koffie en bedrywigheid.
Antwoord	Son sê:	Augustus 15, 2011 om 3:49 nm	Daai wilde musiek van jou is ‘n goeie idee! Ek dink ek sou van jou ouma gehou het 😉
Antwoord	seegogga sê:	Augustus 14, 2011 om 9:02 nm	Ai, klassieke Sondagaand blues .Baie sterkte. Wees goed vir jouself. mooi sweek vir jou.
Antwoord	Son sê:	Augustus 15, 2011 om 3:48 nm	Dankie Seegogga. My Maandag het nogal besonder goed begin 🙂
Antwoord	Bileam se Donkie sê:	Augustus 14, 2011 om 8:49 nm	Sterkte, hy is amper verby! Vir my is dit weer ‘n baie lekker aand, Veral as die aanddiens eers verby is. Ek geniet die MNET fliek, en dan…
Antwoord	Son sê:	Augustus 15, 2011 om 3:48 nm	En toe is jou Maandag amper soos my Sondagaand 😉